หุ้นพุ่ง-น้ำมันเพิ่มขึ้น 1.07 ดอลล์
ตลาดหุ้นสหรัฐพุ่งขึ้น186.56 จุด ปิดที่ 12,184.26 จุด หลังที่ประชุมผู้นำสหภาพยุโรปสามารถบรรลุข้อตกลงเพื่อผ่าทางตันวิกฤติหนี้ในกลุ่มยูโรโซน ขณะที่  น้ำมันเพิ่มขึ้น 1.07 ดอลล์
10 ธ.ค. 2554

ตลาดหุ้นสหรัฐพุ่งขึ้น186.56 จุด ปิดที่ 12,184.26 จุด หลังที่ประชุมผู้นำสหภาพยุโรปสามารถบรรลุข้อตกลงเพื่อผ่าทางตันวิกฤติหนี้ในกลุ่มยูโรโซน ขณะที่  น้ำมันเพิ่มขึ้น 1.07 ดอลล์
ปิดการซื้อขายตลาดหุ้นสหรัฐ นักลงทุนเข้าซื้อหุ้นคึกคัก หลังที่ประชุมสุดยอดผู้นำสหภาพยุโรปสามารถบรรลุข้อตกลงเพื่อผ่าทางตันวิกฤติหนี้ในกลุ่มยูโรโซน โดยที่ชาติสมาชิกสหภาพยุโรป 26 ชาติ จากทั้งหมด 27 ชาติ ซึ่งรวมถึงชาติในกลุ่มยูโรโซนทั้ง 17 ชาติ ยืนยันสนับสนุนข้อตกลงในการปรับปรุงกฎระเบียบด้านการเงินการคลังและภาษีให้เข้มงวดมากขึ้น ยกเว้นเพียงอังกฤษประเทศเดียวที่ไม่ขอเข้าร่วมด้วย 
ด้านราคาน้ำมันดิบตลาดไนเม็กซ์ เพิ่มขึ้น 1.07 ดอลลาร์สหรัฐ ไปปิดที่ระดับ 99.41 ดอลลาร์สหรัฐ/บาร์เรล ทำให้หลังปิดตลาด ดัชนีดาวโจนส์ ปิดที่ 12,184.26 จุด เพิ่มขึ้น 186.56 จุด หรือ 1.55% ดัชนีแนสแดค ปิดที่ 2,646.85 จุด เพิ่มขึ้น 50.47 จุด หรือ 1.94% และดัชนีเอสแอนด์พี ปิดที่ 1,255.19 จุด เพิ่มขึ้น 20.84 จุด หรือ 1.69%
ตลาดหุ้นสำคัญของยุโรป ดัชนี FTSE 100 ตลาดลอนดอน ปิดที่ 5,529.21 จุด เพิ่มขึ้น 45.44 จุด หรือ 0.83% ดัชนี DAX ตลาดแฟรงก์เฟิร์ต ปิดที่ 5,986.71 จุด เพิ่มขึ้น 112.27 จุด หรือ 1.91% และดัชนี CAC 40 ตลาดปารีส ปิดที่ 3,172.35 จุด เพิ่มขึ้น 76.86 จุด หรือ 2.48% ส่วนน้ำมันดิบเบรนต์ ตลาดลอนดอน ปิดที่ 108.47 ดอลลาร์สหรัฐ/บาร์เรล เพิ่มขึ้น 53 เซนต์